**PIEGĀDES LĪGUMS** **Nr. RPA-24-26-lī**

**par zaļās zonas tehnikas piegādi**

Rīgā, dokumenta datums ir tā elektroniskas parakstīšanas datums

**Rīgas valstspilsētas pašvaldības aģentūra „Rīgas pieminekļu aģentūra”**, Gaujas iela 19A, Rīga, LV-1026, direktora p.i. Dainas Pērkones personā, kura rīkojas saskaņā ar Rīgas pilsētas izpilddirektora J. Langes 2024. gada 9. jūlija rīkojumu Nr.RD-24-143-ip “Par ikgadējā atvaļinājuma piešķiršanu Gunāram Nāgelam”, Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un 2023. gada 18. oktobra nolikuma Nr. RD-23-360-no „Rīgas valstspilsētas pašvaldības aģentūras “Rīgas pieminekļu aģentūra” nolikums” 11.5.apakšpunktu, turpmāk tekstā – Pasūtītājs, no vienas puses,

un

**SIA Manta,** reģistrācijas numurs 45403002517, PVN maksātāja Nr.LV45403002517, Ganību dambis 29b, Rīga, valdes locekļa Indriķa Jermaka personā, turpmāk – Piegādātājs, no otras puses, katrs atsevišķi un abi kopā turpmāk Puse/Puses, pamatojoties uz Pasūtītāja rīkotā iepirkuma “Zaļās zonas tehnikas piegāde” (iepirkuma identifikācijas numurs PA RPA 2024/8), turpmāk – Iepirkums, rezultātiem, noslēdz šādu piegādes līgumu, turpmāk – Līgums:

1. **Līguma priekšmets**
   1. Pasūtītājs pērk, pieņem un apmaksā, bet Piegādātājs pārdot un piegādā Tehniskajai specifikācijai (Līguma Pielikums Nr.1.) atbilstošu jaunu zaļās zonas tehniku, ar Iepirkuma piedāvājumā norādītu un Tehniskajai specifikācijai atbilstošu aprīkojumu un papildus aprīkojumu, turpmāk – Preces.
   2. Preču piegādes adrese ir Aizsaules ielā 1B, Rīgā.
2. **Līguma summa un norēķinu kārtība**
   1. Līguma summa par Preces piegādi bez pievienotās vērtības nodokļa (PVN) ir 23238,00 *euro* (divdesmit trīs tūkstoši divi simti trīsdesmit astoņi euro un 00 euro centi), Pievienotās vērtības nodoklis (PVN 21%) ir 4879,98 e*uro* (četri tūkstoši astoņi simti septiņdesmit deviņi euro un 98 euro centi), kopējā Līguma summa ar PVN 21% ir 28117,98 *euro* (divdesmit astoņi tūkstoši viens simti septiņpadsmit euro un 98 euro centi) turpmāk tekstā – Līguma summa.
   2. Normatīvo aktu grozījumu gadījumā tiek piemērota PVN likme saskaņā ar rēķina izrakstīšanas brīdī spēkā esošajiem normatīvajiem aktiem, kā rezultātā PVN summa un kopējā Līguma summa ar PVN var tikt mainīta.
   3. Pasūtītājs Līguma summas samaksu veic pamatojoties uz Preču nodošanas – pieņemšanas aktu un Piegādātāja elektroniski iesniegto rēķinu, ne vēlāk kā 15 (piecpadsmit) dienu laikā no rēķina saņemšanas dienas, pārskaitot to uz Piegādātāja rēķinā norādīto norēķinu kontu.
   4. Rēķina formāts un iesniegšanas kārtība:
   5. Izpildītājs sagatavo grāmatvedības attaisnojuma dokumentus elektroniskā formātā (turpmāk - elektronisks rēķins), atbilstoši Rīgas valstspilsētas pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
   6. Elektroniskos rēķinus apmaksai Izpildītājs iesniedz Pasūtītājam, izvēloties vienu no sekojošiem rēķina piegādes kanāliem:
   7. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
   8. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
   9. izmanto Web formas portālā www.eriga.lv, sadaļā „Rēķinu iesniegšana” manuālai rēķinu ievadei.
   10. Šajā līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti;
   11. Elektroniskā rēķina apmaksas termiņš ir 21 (divdesmit viena) kalendārā diena (attiecināms uz šī līguma 2.4.2.apakašpunktu) vai 10 (desmit) darba dienas (attiecināms uz šī līguma 2.4.1.apakašpunktu) laikā no dienas, kad Izpildītājs iesniedzis Pasūtītājam elektronisku rēķinu, atbilstoši portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu;
   12. Elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši šī līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai;
   13. Izpildītājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam;
   14. Ja Izpildītājs ir iesniedzis nepareizi aizpildītu un/vai šī līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un šī līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
   15. Samaksu par izpildīto Darbu izdara, pārskaitot naudas līdzekļus Izpildītāja bankas norēķinu kontā. Pierādījums attiecīgu norēķinu (samaksas) veikšanai, saskaņā ar šo līgumu, ir maksājuma uzdevums ar bankas atzīmi par atbilstošas naudas summas pārskaitīšanu uz Izpildītāja bankas kontu.
3. **Līguma izpildes kārtība**
   1. Piegādātājs piegādā Pasūtītājam Iepirkuma piedāvājumā norādītu un Tehniskajai specifikācijai (Līguma Pielikums Nr.1.) atbilstošas Preces un to pavaddokumentus **1 (viena) mēneša laikā** no Līguma abpusējas parakstīšanas dienas.
   2. Piegādātājs piegādā Preces kopā ar Preču tehnisko dokumentāciju latviešu valodā.
   3. Par Preču piegādes dienu tiek uzskatīta diena, kad Piegādātājs Pasūtītājam Līguma 1.2.punktā norādītajā adresē piegādā Preces, veic Pasūtītāja darbinieku apmācību zaļās zonas tehnikas un tā aprīkojuma ekspluatācijā, un Pušu atbildīgās personas paraksta Preču nodošanas – pieņemšanas aktu.
   4. Ja Piegādātājs noteiktā termiņā Preces nav piegādājis, piegādājis nekvalitatīvu vai tehniskajā specifikācijā noteiktajām prasībām neatbilstošu Preci, tiek sastādīts Defektu akts, kurā Pasūtītājs norāda piegādes termiņa nokavējumu un/vai atklātos trūkumus, defektus vai neatbilstības.
   5. Defekta aktu paraksta Pušu atbildīgās personas un tas kļūst par Līguma neatņemamu sastāvdaļu.
   6. Piegādātājam uz sava rēķina atklātie trūkumi, defekti un/vai neatbilstības jānovērš vai jānodrošina Preču apmaiņa 20 (divdesmit) darba dienu laikā no Defektu akta parakstīšanas dienas.
   7. Preču nodošanas – pieņemšanas aktu Piegādātāja un Pasūtītāja atbildīgās personas paraksta tikai pēc Defekta aktā norādīto trūkumu pilnīgas novēršanas.
   8. Piegādātājs ir atbildīgs par Preču pilnīgas vai daļējas bojāejas vai bojāšanās risku līdz tās nodošanai ar Preces nodošanas – pieņemšanas aktu Pasūtītājam.
4. **Kvalitāte un garantijas**
   1. Piegādātājs garantē, ka piegādātā Preces būs jaunas, augstas kvalitātes un atbildīs Līguma Pielikumā Nr.1. noteiktajai tehniskajai specifikācijai, kā arī visu to Latvijas Republikas spēkā esošo normatīvo aktu prasībām, kas uz to attiecas.
   2. Preču garantijas termiņš tiek noteikts: 24 (divdesmit četri) mēneši .
   3. Garantijas laikā Piegādātājs ir atbildīgs par katrai Precei atklāto vai slēpto trūkumu, defektu, neatbilstību, ja tas nav radies Preču nepareizas ekspluatācijas dēļ, un apņemas novērst to uz sava rēķina.
   4. Garantijas laikā Piegādātājs nodrošina Preču remontu un tehniskās apkopes saskaņā ar ražotāja ekspluatācijas noteikumiem.
   5. Ja garantijas laikā Pasūtītājs konstatē Preču vai jebkuras to sastāvdaļu neatbilstību, turpmāk – Neatbilstošās Preces, Pasūtītājs par to sastāda aktu, nepieciešamības gadījumā pieaicinot ekspertus vai speciālistus. Pasūtītājs pretenziju par Neatbilstošo Preci, turpmāk — Pretenzija, izsaka Piegādātājam 10 (desmit) darba dienu laikā pēc akta sastādīšanas rakstiski, nosūtot to pa pastu, elektronisko pastu vai faksu.
   6. Piegādātājs apņemas 72 stundu laikā no Pasūtītāja Pretenzijas saņemšanas dienas, bez maksas novērst konstatēto neatbilstību vai, ja tas nav iespējams, bez maksas veikt Neatbilstošo Preču nomaiņu pret Precēm, kuru Pasūtītājs atzīst par atbilstošu Līguma prasībām. Ja nepieciešams nomainīt rezerves daļas, kas jāpasūta no izgatavotājrūpnīcas vai nepieciešams sarežģīts remonts, tas veicamas pušu saskaņotā laika periodā.
5. **Pušu saistības un atbildība**
   1. Piegādātāja saistības:
      1. Piegādātājs apņemas piegādāt kvalitatīvas Preces Līgumā noteiktajā termiņā;
      2. Piegādātājs piegādā tehniskajai specifikācijai un Latvijas Republikas normatīvo aktu prasībām atbilstošas Preces;
      3. Piegādātājs Preču piegādi saskaņo ar Līguma 6.1.1. punktā norādīto Pasūtītāja atbildīgo personu un veic Pasūtītāja darbiniekiem izdevīgā darba laikā;
      4. Piegādātājs apņemas nodrošināt Preču remonta un apkopes servisa iespēju (tajā skaitā garantijas remontu), ko var saņemt Rīgā. Veicot kārtējās apkopes, Piegādātājs apņemas nodrošināt Preču transportēšanu uz apkopes servisa vietu un atpakaļ par samaksu (uz Pasūtītāja rēķina). Veicot garantijas remontu, Piegādātājs apņemas nodrošināt Preču transportēšanu uz remonta vietu un atpakaļ bez maksas (uz Piegādātāja rēķina);
      5. Piegādātājs atbild par zaudējumiem, kas rodas Pasūtītājam un/vai trešajām personām Līguma noteikumu neievērošanas gadījumā.
   2. Pasūtītāja saistības:
      1. Pasūtītājs savlaicīgi veic Piegādātāja piegādāto Preču pieņemšanu;
   3. Par Līguma 3.1. punktā noteiktā piegādes termiņa neievērošanu Pasūtītājam ir tiesības prasīt, lai Piegādātājs maksā tam līgumsodu 0,1% (nulle, komats, viena procenta) apmērā no Līguma summas par katru nokavēto dienu, bet ne vairāk kā 10% (desmit procenti) no Līguma kopējas summas.
   4. Par Līguma 3.6. punktā vai Līguma 4.6. punktā noteiktā termiņa neievērošanu Pasūtītājam ir tiesības prasīt, lai Piegādātājs maksā tam līgumsodu 0,1% (nulle, komats, viena procenta) apmērā no Līguma summas par katru nokavēto termiņa dienu, bet kopumā ne vairāk kā 10% (desmit procenti) no Līguma kopējas summas.
   5. Par Līguma 2.3.punktā noteiktā maksājuma termiņa neievērošanu, Piegādātājam ir tiesības prasīt, lai Pasūtītājs maksā tam līgumsodu 0,1 % (nulle, komats, viena procenta) apmērā no kavētās maksājuma summas par katru nokavēto maksājuma dienu, bet ne vairāk kā 10% (desmit procenti) no Līguma kopējas summas.
   6. Līguma 5.3.-5.5.punktos minētos līgumsodus Puses apņemas samaksāt 10 (desmit) dienu laikā no otras Puses rēķina saņemšanas. Līguma 5.3.-5.5.punktos minēto līgumsodu samaksa neatbrīvo Puses no to saistību pilnīgas izpildes.
   7. Ja Pasūtītājs izbeidz Līgumu saskaņā ar Līguma 7.3.punktu, Pasūtītājam ir tiesības prasīt, lai Piegādātājs maksā tam Līgumsodu 10% (desmit procentu) apmērā no Līguma summas. Līgumsods ir jāsamaksā 10 (desmit) dienu laikā no Pasūtītāja rēķina saņemšanas dienas.
   8. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
6. **Pušu atbildīgās personas**

6.1. Puses vienojas, ka ar Līguma izpildi saistītos jautājumus risinās šādas Pušu atbildīgās personas:

6.1.1. Pasūtītāja atbildīgā persona: ………………

6.1.2. Piegādātāja atbildīgā persona: ……………..

6.2. Atbildīgajām personām ir šādas tiesības un pienākumi:

6.2.1. pieteikt un saskaņot Preču piegādes laiku;

6.2.2. pieteikt pretenzijas par Līguma saistību nepienācīgu izpildi;

6.2.3. parakstīt Preču nodošanas – pieņemšanas aktu un Defektu aktus, kā arī citus ar Līguma izpildi saistītos dokumentus;

6.2.5. pārbaudīt Preces, risināt jautājumus, kas saistīti ar nekvalitatīvām vai bojātām Precēm, tai skaitā Preču apmaiņu pret atbilstošas kvalitātes Precēm;

6.2.6. risināt citus organizatoriskos jautājumus, kas saistīti ar Līguma izpildi.

* 1. Atbildīgajām personām nav tiesību izdarīt grozījumus Līgumā vai tā pielikumos, kā arī izbeigt Līgumu.
  2. Atbildīgās personas, veicot savstarpējo saraksti, izmanto Līguma 6.1.punktā minētos rekvizītus.

1. **Līguma darbības termiņš, tā grozīšana un izbeigšana**
   1. Līgums stājas spēkā ar tā parakstīšanas brīdi un darbojas līdz Pušu saistību pilnīgai izpildei.
   2. Līgumu var grozīt vai izbeigt, Pusēm savstarpēji vienojoties. Jebkuri Līguma grozījumi tiek noformēti rakstveidā un kļūst par Līguma neatņemamām sastāvdaļām.
   3. Pasūtītājam jebkurā brīdī ir tiesības vienpusēji atkāpties no līguma, ja tas konstatē, ka piegāde netiek nodrošināta atbilstoši tehniskās specifikācijas un līguma noteikumiem un pēc motivētas pretenzijas saņemšanas pārkāpums netiek novērsts, vai arī piegādes termiņa kavējums pārsniedz 10 (desmit) darba dienas. Līgums tiek uzskatīts par izbeigtu septītajā dienā pēc paziņojuma par tā izbeigšanu nodošanas pastā nosūtīšanai uz Piegādātāja juridisko adresi.
2. **Strīdu risināšanas kārtība**
   1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas.
   2. Gadījumā, ja Puses 30 (trīsdesmit) dienu laikā nespēj vienoties, strīds risināms Latvijas Republikas tiesā, piemērojot Latvijas Republikas normatīvos aktus.
3. **Nepārvaramā vara**
   1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar pušu tiesības un ietekmē uzņemtās saistības, pieņemšana un stāšanās spēkā, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties 10 (desmit) dienu laikā par šādiem apstākļiem rakstveidā jāziņo otrai pusei. Paziņojumā jānorāda, kādā termiņā pēc tās uzskata ir iespējama un paredzama Līgumā paredzēto saistību izpilde, un pēc pieprasījuma, ja tas konkrētajā situācijā iespējams, šādam paziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma iesniegšana Pusēm liedz tiesības atsaukties uz nepārvaramas varas apstākļiem.
   3. Līguma izpildes termiņu var pagarināt par nepārvaramas varas notikumu darbības laiku, kā arī, Pusēm vienojoties, par laika posmu, kas ļautu pilnībā izpildīt šajā Līgumā paredzētās saistības.
   4. Ja Līguma 9.1.punktā minētie apstākļi turpinās ilgāk par 1 (vienu) mēnesi, Puses vienojas par saistību izpildes atlikšanu, izbeigšanu vai turpināšanas procedūru.
4. **Citi noteikumi** 
   1. Puses ir iepazinušās ar Līguma saturu. Tas satur pilnīgu vienošanos un to nevar mainīt citādi, kā tikai Pusēm rakstveidā vienojoties.
   2. Līgums ir saistošs Pasūtītājam un Piegādātājam, kā arī to tiesību un saistību pārņēmējiem.
   3. Par Pušu iesniegumu, pretenziju, paziņojumu vai brīdinājumu, turpmāk — Paziņojums, saņemšanas dienu uzskatāma:
      1. septītā diena pēc dienas, kad Paziņojums nodots pastā nosūtīšanai uz otras Puses juridisko adresi kā ierakstīts pasta sūtījums;
      2. diena, kad Paziņojums iesniegts otrai Pusei pret tās pārstāvja parakstu
      3. diena, kad saņemts apstiprinājums no otras Puses par e-pasta vai faksa saņemšanu, bet ne vēlāk kā nākamā darba diena pēc e-pasta vai faksa nosūtīšanas.
   4. Piegādātājs garantē konfidencialitātes principa ievērošanu un apņemas nenodot trešajām personām pasūtījuma izpildes gaitā iegūto informāciju par Pasūtītāju, pasūtījuma saturu un apjomu, izņemot Latvijas Republikas normatīvajos aktos noteiktos gadījumus.
   5. Mainot savu nosaukumu, adresi vai citus rekvizītus, tai skaitā, ja mainās Pušu atbildīgās personas, to telefonu/faksa numuri vai e–pasta adreses, katra Puse apņemas 3 (trīs) darba dienu laikā paziņot otrai Pusei par izmaiņām. Ja kāda no Pusēm nav izpildījuši šī Līguma punkta noteikumus, uzskatāms, ka otra Puse izpildījusi savas saistības, izmantojot šajā Līgumā norādīto informāciju par otru Pusi.
   6. Līgums ar Pielikumu Nr.1. ir ar vienādu juridisku spēku, Līgums sastādīts uz 6 (sešām) lappusēm. Līguma noslēgšanas brīdī tā pielikumā kā neatņemama tā sastāvdaļas pievienots:

* Pielikums Nr.1. „Tehniskā specifikācija”.

1. **Pušu rekvizīti un paraksti**

|  |  |
| --- | --- |
| **Pasūtītājs:**  Rīgas valstspilsētas pašvaldības aģentūra  „ Rīgas pieminekļu aģentūra”  Gaujas iela 19A, Rīga, LV-1026  Norēķinu rekvizīti:  Rīgas valstspilsētas pašvaldība  Rātslaukums 1, Rīga, LV-1050  NMR kods 90011524360  PVN Nr.LV90011524360  Banka: Valsts kase , TRELLV22  Konta Nr. LV23TREL980259704500B  RD iestādes kods: 233  \*Direktora p.i. Daina Pērkone | **Piegādātājs:**  SIA Manta  Reģ. Nr.45403002517  PVN maksātāja Nr.LV45403002517  Ganību dambis 29b, Rīga  Bankas konta Nr. LV84UNLA0050008125708  Bankas kods:UNLA2X  \*Valdes loceklis Indriķis Jermaks |

\* Dokuments elektroniski parakstīts ar drošu elektronisko parakstu un satur laika zīmogu